als_Latn dik_Latn sag_Latn
Një sulm me armë ka ndodhur ditën e sotme në qytetin e Aleksandërisë në Virxhinia të SHBA-ve. Sipas mediave amerikane, një grup kongresmenëshë amerikanë ishin mbledhur për të luajtur një ndeshje bejzbolli, kur një person i armatosur ka hapur zjarrë.
Nga të shtënat mësohet se ka mbetur i plagosur kongresmeni Steve Scalise i republikanëve, që është dërguar në spital.
Po kështu, policia ka qëlluar edhe agresorin, që është identifikuar si James T. Hodgkinson, 66 vjeç. Ky i fundit u dërgua në spital por ndërroi jetë.
Gjithashtu, janë plagosur lehtë edhe dy efektivë policie që shkëmbyen zjarr me agresorin. Ndërkohë, hetimet për ngjarjen kanë nisur dhe po mbahen nga FBI-ja. Nuk dihet ende motivi.
als_Latn als_Latn als_Latn als_Latn